Document ID: 32008R1257

TARYBOS REGLAMENTAS (EB) Nr. 1257/2008
2008 m. gruodžio 4 d.
iš dalies keičiantis Tarybos reglamentą (EB) Nr. 1579/2007, kuriuo nustatomos 2008 m. Juodojoje jūroje taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 20 straipsnį,
atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas (2), ypač į jo 2 straipsnį,
atsižvelgdama į Komisijos pasiūlymą,
kadangi:
(1)
Reglamente (EB) Nr. 1579/2007 (3) nustatytos 2008 m. Juodojoje jūroje taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos.
(2)
Nors Reglamente (EB) Nr. 1579/2007 numatyta, kad Reglamento (EB) Nr. 847/96 3 straipsnis netaikomas paprastųjų otų žvejybos kvotai Juodojoje jūroje 2008 m., atsižvelgiant į dabartinę paprastųjų otų išteklių būklę tą straipsnį būtų galima taikyti.
(3)
Todėl Reglamentą (EB) Nr. 1579/2007 reikėtų atitinkamai iš dalies pakeisti.
(4)
Atsižvelgiant į klausimo skubumą ir į tai, kad 2008 kvotos metai greitai baigsis, šis reglamentas turėtų įsigalioti jo paskelbimo Europos Sąjungos oficialiajame leidinyje dieną.
(5)
Atsižvelgiant į klausimo skubumą, būtina padaryti šešių savaičių termino, nurodyto Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties bei Europos Bendrijų steigimo sutarties, I(3) punkte, išimtį,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1579/2007 pakeitimas
Reglamento (EB) Nr. 1579/2007 I priedo įrašo „Paprastasis otas“ žodžiai „Reglamento (EB) Nr. 847/96 3 straipsnis netaikomas“ pakeičiami žodžiais „Taikomas Reglamento (EB) Nr. 847/96 3 straipsnis“.
2 straipsnis
Įsigaliojimas
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gruodžio 4 d.

Labels: 20
6